– ei ar fi fortat mai multi elevi de clasa a II-a sa faca sex oral si anal in toaleta si, respectiv, sala de sport a unei scoli din Bacau – un al baiat a venit la scoala cu o tableta cu filme porno – conducerea scolii a ascuns incidentele si nu a anuntat autoritatile

Mama unui copil din clasa a II-a, de la Scoala „Ion Luca” Bacau sustine ca baiatul ei a fost agresat sexual in toaleta unitatii de invatamânt, de catre un coleg, de aceeasi vârsta. Femeia a sesizat imediat ce a aflat atât conducerea scolii, cât si Politia. Acuzele ei sunt foarte grave, cu atât mai mult cu cât incidentul nu ar fi primul de acest gen. In urma cu trei saptamâni, o fapta asemanatoare s-ar fi produs in sala de sport a scolii. Tot intre doi copii din aceeasi clasa.

Doina B. ne-a contactat marti pentru a ne sesiza „un lucru foarte grav care se intâmpla intr-o scoala din Bacau: agresiuni sexuale intre copiii de clasa a II-a”. Desi pare socant, in urma discutiilor avute cu parintii care au copii in acea clasa, dar si cu factorii de decizie ai scolii, „ceva s-a intâmplat, dar ne este frica sa vorbim”, ni s-a transmis. Am mers pe firul acuzatiilor.

„Am copilul la clasa a II-a, la Scoala «Ion Luca» Bacau. La inceputul lunii, a fost un incident in scoala, la ora de sport. Martori sunt copiii care nu au avut echipament si nu au putut participa la ora. Atunci, la baie, doi copii au facut lucruri greu de imaginat. Perversiuni sexuale, abuz, e greu de spus ce a fost acolo, ca totusi au 9 ani.

Unul dintre ei si-a dat pantalonii jos si l-a pus pe celalalt sa ia cucul in gura, apoi a urinat in gura lui. In urma acestul act, copilul abuzat a vomitat, i s-a facut rau. S-a sesizat conducerea, s-a vorbit cu invatatoarea de la clasa, copii au fost consiliati. Am cerut transferul lor, pentru siguranta copiilor nostri. Nu s-a intâmplat nimic. Miercurea trecuta, pe data de 17 februarie, victima a fost copilul meu. Eu am aflat abia vineri seara ce i s-a intâmplat, pentru ca ii era frica sa-mi spuna. Nu mai voia sa mearga la scoala si asa am observat ca ceva i se intâmpla”, ne-a povestit Doina B. Femeia continua cu acuzatii socante.

Ca baiatul ei a fost umilit in baia scolii, de un alt coleg de clasa (nu e vorba de nici unul dintre cei implicati in incidentul de la sala de sport), ca a fost supus unei agresiuni sexuale, asezat in genunchi… fortat… „Mi-e greu si mie ca mama sa vorbesc. I-a zis sa inchida ochii, ca o sa vada toate jocurile de pe calculator pe care le prefera… Sa isi dea pantalonii jos, i-a bagat cuculetul in fund, apoi i-a spus sa stea in patru labe. Cumplit. I-a povestit tot bunicii lui, vineri seara. Eu credeam ca vorbeste de incidentul de la sala de sport. Abia apoi am realizat ca e vorba de un alt incident, in care el era victima. Ii era frica, spunea mereu sa nu-l bat ca mi-a ascuns asta.”

Sâmbata dimineata, mama a vorbit cu invatatoarea (care a refuzat sa creada ca acest lucru se putea intâmpla, dupa cum ne-a declarat tot Doina B.), apoi luni, pe 22 februarie, a anuntat conducerea scolii, Directia de Protectie a Copilului, Inspectoratul Scolar, Politia.

„Insotita de politist am fost la Pediatrie si la Medicina Legala, marti 23 februarie. Nu au iesit leziuni. Nu avea cum. Vorbim de copii de 9 ani, dar asta nu inseamna ca agresiunea nu a existat. E vorba de perversiuni sexuale aici. De traume care o sa ramâna in timp. Mai am o fata de 3 ani acasa. Nu pot sa ramân indiferenta in fata acestei situatii. Ma revolta si faptul ca nu sunt luata in seama, pentru ca sunt singurul parinte care a luat atitudine si mi se reproseaza ca vreau sa stric imaginea scolii.

Daca se luau masuri de prima data, nu se mai intâmpla nimic”, ne-a mai spus mama revoltata.

„La Directia Generala de Asistenta Sociala si Protectia Copilului Bacau s-a primit o sesizare in care s-au semnalat abuzuri intr-o scoala, perversiuni sexuale intre minori. Am analizat deja cazul, vom sta de vorba cu parintii si copiii implicati. Vom anunta si institutiile colaboratoare pentru a evalua cât mai complex aceasta situatie, daca ne va fi solicitat, vom oferi si consiliere psihologica, pentru a trece peste aceasta trauma”, a cofirmat si Marian Vatamanescu, purtatorul de cuvânt al institutiei.

Sedinta cu usile inchise

Marti dupa-amiaza, de la ora 17.00, a fost organizata si o sedinta cu parintii la care a participat si echipa completa de conducere a scolii, profesorii Ion Balcan – director, Iulia Corlade si Mihai Guramulta – directori adjuncti, alaturi de consilierul scolar Elena Antohe. Discutiile au degenerat, presa a fost data afara din clasa, s-a discutat cu usile inchise, insa dupa finalizarea intâlnirii (in jur de ora 19.30), parintii au prins curaj si au inceput sa vorbeasca.

„Si baiatul meu mi-a spus de incidentul de la sala de sport, de ce s-a intâmplat acum cu copilul doamnei B. nu stiam. Speram sa se ia masurile necesare, sa ne stim si noi copiii in siguranta. E o obisnuinta sa mearga câte doi copii la baie si sa se inchida acolo, in cabina, mi-a mai spus copilul meu. Si eu am ramas socat. E strigator la cer”, ne-a spus unul dintre parinti. „Da, copilului meu i-a fost rau atunci”, a confirmat si tatal copilului agresat in sala de sport. „Stim si de incidentul de la sala de sport. S-a vorbit de el. Dar noi, ca parinti, ce putem face? Poate ca da, trebuia sa se intervina cu Politia”, a spus unul dintre ei.

„Am mai aflat ca ar mai fi fost un incident, tot cu acelasi baietel care l-ar fi agresat pe copilul Doinei B.” S-a vorbit si despre faptul ca un baietel din clasa (s-a dat numele, cum de altfel au fost spuse si numele celorlati copii, dar din motive deontologice nu le putem publica), ar veni la scoala cu „o tableta pe care are descarcat un filmulet porno. Si noi am fost socati de tot ce se intâmpla, dar ce putere avem noi de a schimba ceva? Conducerea scolii si invatatoarea trebuie sa ia atitudine”. Despre toate acestea, consilierul scolar nu stia nimic. „Lasati-ma sa-mi fac treaba. Toti copiii sunt consiliati. Am avut discutii si cu cei doi copii de la primul incident, am vorbit si acum cu ceilalti doi. Au fost si parintii. Vorbim totusi de niste copii de 9 ani. Nu pot sa spun când voi putea trage o concluzie finala. Inca nu stim care a fost realitatea”, ne-a spus Elena Antohe, consilierul scolii.

Cum se va finaliza aceasta situatie, vom urmari si noi. Ramân semne mari de intrebare: de ce conducerea scolii (factorii responsabili) nu a anuntat de prima data Politia (asa cum ni s-a explicat din surse sigure, ca ar fi fost normal); de ce lumea tace? (in special parintii copiilor implicati); de ce nu s-au sesizat si institutiile competente (in speta Inspectoratul Scolar)?

„Atunci când ajung la o concluzie finala, voi lua masurile necesare. Cazul este in atentia noastra, vom lua solutia cea mai buna, sa nu fie traumatizant pentru copii, daca lucrurile se confirma. Cred ca aicea e vorba doar de epatare nevinovata la nivelul vârstei lor. Daca este o curiozitate, o aplecare a copiilor spre asa ceva, nu putem afla intr-o zi sau in doua secunde. Mi-e foarte greu sa cred ca un copil de clasa a II-a chiar stie in mod corect, obiectiv, despre ce este vorba.”

prof. Ion Balcan, directorul scolii

„Nu am fost informata de niciun incident din acea scoala. Abia dupa ce am discutat cu dumneavoastra (redactorul Desteptarii, n.r), am luat si noi legatura cu cei din conducere. Ancheta isi va urma cursul, copiii vor merge la consilierul scolar. Toata lumea e circumspecta in acest moment, pentru ca nu sunt indicii clare in ceea ce s-a intâmplat.”

prof. Theodora Sotcan, inspector scolar general Inspectoratul Scolar Judetean Bacau